|  |  |
| --- | --- |
| **IZVJEŠĆE 0 PROVEDENOM SAVJETOVANJU SA ZAINTERESIRANOM JAVNOŠĆU** | |
| Naziv nacrta zakona, drugog propisa ili akta | Program održavanja komunalne infrastrukture na području Grada Šibenika u 2023. godini |
| Naziv tijela nadležnog za izradu nacrta | Grad Šibenik, Upravni odjel za komunalne djelatnosti |
| Razdoblje savjetovanja  *(početak i završetak)* | 10. studenog 2022. – 14. studenog 2022. |
| Obrazloženje razloga i ciljeva koji se žele postići donošenjem akta odnosno drugog dokumenta | Program održavanja komunalne infrastrukture na području Grada Šibenika donosi Gradsko vijeće Grada Šibenika na temelju članka 72. stavak 1. Zakona o komunalnom gospodarstvu sukladno proračunom utvrđenim sredstvima, a njime su uređena pitanja obavljanja poslova održavanja komunalne infrastrukture, od utvrđivanja opsega poslova održavanja do financiranja njihova ostvarivanja.  U 2023. godini planirana su sredstva za održavanje komunalne infrastrukture u ukupnom iznosu od 3.615.900,00 eura i to iz sredstava komunalne naknade, prihoda za posebne namjene, ostalih pomoći i općih prihoda i primitaka, a namijenjena su za održavanje komunalne infrastrukture komunalnih djelatnosti iz članka 22. stavka 1. Zakona o komunalnom gospodarstvu, odnosno za odvodnju atmosferskih voda, održavanje čistoće u dijelu koji se odnosi na čišćenje javnih površina, održavanje javnih i zelenih površina, održavanje nerazvrstanih cesta, groblja, za provođenje preventivnih mjera dezinsekcije i deratizacije javnih površina, sakupljanje i postupanje s neupisanim psima, te s napuštenim i izgubljenim životinjama i javne rasvjete.  Člankom 91. stavak 2. Zakona o komunalnom gospodarstvu utvrđeno je da je komunalna naknada prihod proračuna JLS-e koji se koristi za financiranje održavanja i građenja komunalne infrastrukture a može se i odlukom predstavničkog tijela JLS-e koristiti i za financiranja građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene, te poboljšanja energetske učinkovitosti zgrada u vlasništvu Grada Šibenika, ako se time ne dovodi u pitanje mogućnost održavanja i građenja komunalne infrastrukture.  Ovaj Program će se realizirati putem obavljanja poslova trgovačkih društava iz područja održavanja komunalne infrastrukture ili putem ugovora o povjeravanju komunalnih poslova pojedinih komunalnih djelatnosti održavanju sukladno Zakonu o komunalnom gospodarstvu. |
| Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta | Nitko se nije javio |
| Primjedbe, komentari i prijedlozi na pojedine odredbe javnog poziva | Nema prijedloga i sugestija |

Za vrijeme trajanja savjetovanja s zainteresiranom javnošću o Programu održavanja komunalne infrastrukture na području Grada Šibenika u 2023. godini nije pristigla niti jedna primjedba ili prijedlog.

Sukladno odredbama članka 11. stavka 4. Zakona o pravu na pristup informacijama (NN 25/13, 85/15 i 69/22), Grad Šibenik izradio je ovo izvješće o savjetovanju s javnošću i objavit će ga na svojoj internetskoj stranici, te ga dostaviti tijelu koje donosi opći akt.

Šibenik, 15. studenog 2022.

PROČELNIK:

Ante Nakić ,struč.spec.ing.aedif